b"\n_START_ARTICLE_\nV (s\xc3\xa8rie de 2009)\n_START_SECTION_\nPrimera temporada\n_START_PARAGRAPH_\nUnes naus espacials gegantines apareixen sobre les grans ciutats del m\xc3\xb3n i l'Anna, l'atractiva i carism\xc3\xa0tica l\xc3\xadder dels visitants extraterrestres, proclama que v\xc3\xa9nen en to de pau. Mentre un petit nombre d'humans comen\xc3\xa7a a dubtar de la sinceritat dels aparentment benvolents Visitants, l'agent Erica Evans de la unitat antiterrorista de l'FBI descobreix que els alien\xc3\xadgenes en realitat s\xc3\xb3n r\xc3\xa8ptils i han estat, durant anys, infiltrant-se en la societat, tant en governs, com en la medicina o empreses de negocis i ara estan en l'\xc3\xbaltima etapa del seu pla per apoderar-se del planeta.\n_START_SECTION_\nSegona temporada\n_START_PARAGRAPH_\nEl 4 de gener de 2011 es va estrenar la segona temporada de la s\xc3\xa8rie. En el segon episodi es va poder veure la nova incorporaci\xc3\xb3 estel\xc2\xb7lar: Jane Badler-Diana a la s\xc3\xa8rie V dels anys 80-, qui interpreta a Diana, la mare de l'Anna."